**UPUTA**

za Upis učenika s teškoćama u razvoju u I. razred srednje škole u školskoj godini 2021. / 2022.

U I. razred srednje škole učenici se upisuju u skladu s Pravilnikom o elementima i kriterijima za izbor kandidata za upis u I. razred srednje škole („Narodne novine“, broj 49/15. i 47/17.) i Odlukom o upisu učenika u I. razred srednje škole u školskoj godini 2021. / 2022. (“Narodne novine”, broj 55/2021).

Pravilnikom o elementima i kriterijima za izbor kandidata za upis u I. razred srednje škole propisano je da kandidat s teškoćama u razvoju je kandidat koji je osnovnu školu završio prema rješenju Ureda državne uprave u županiji odnosno Gradskoga ureda za obrazovanje, kulturu i sport Grada Zagreba o primjerenom programu obrazovanja.

Kandidati s teškoćama u razvoju rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje za profesionalno usmjeravanje Hrvatskoga zavoda za zapošljavanje.

Kandidati s teškoćama u razvoju moraju zadovoljiti na ispitu sposobnosti i darovitosti u školama u kojima je to uvjet za upis.

Pravo upisa u nekome programu obrazovanja ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnome pedagoškome standardu srednjoškolskog sustava odgoja i obrazovanja („Narodne novine“, broj 63/08. i 90/10.).

Za ostvarivanje prava za rangiranje na zasebnim ljestvicama poretka, a sukladno gore navedenim Pravilnikom i Odlukom *, kandidat s teškoćama u razvoju* ***obavezno prilaže****:*

* Rješenje Ureda državne uprave o primjerenom programu obrazovanja **(preslika)**
* Stručno mišljenje Službe za profesionalnu usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkog i/ili gimnazijskog) izdanoga na temelju mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidiscipliniranog tima Hrvatskog zavoda za zapošljavanje **(preslika).**

**Učenici s teškoćama u razvoju s područja Istarske županije prijavljuju se nadležnom upisnom povjerenstvu Upravnog odjela za obrazovanje, sport i tehničku kulturu Istarske županije putem e-maila:**

**Ksenija.LatinDevescovi@istra-istria.hr**

**Ili osobno, svakim radnim danom od 7,30 do 15,30 sati, službenici Kseniji Latin Devescovi, uz prethodnu najavu na adresu Rovinj, Istarska 13 A, br. tel. 371-276 i službenici: Ticiani Damiani Pletikos na adresu Pazin, M. B. Rašana 2, br. tel. 371-259 ili e-mail:**

**ticiana.damianipletikos@istra-istria.hr**

**Iznimno, dokumentaciju mogu, uz prethodnu najavu osobno dostaviti svakim radnim danom od 7,30 do 15, 30 sati i u Izdvojena mjesta rada kako slijedi:**

* **U Puli – na porti Pisarnice na adresi Splitska 14 – ubaciti u kutiju; na kuverti obavezno naznačiti** **UPRAVNI ODJEL ZA OBRAZOVANJE, SPORT I TEHNIČKU KULTURU, Upisi u 1. razred srednje škole učenika s teškoćama u razvoju, za TICIANU DAMIANI PLETIKOS; NE OTVARATI**;
* **u Bujama – na adresi Trg J.B.Tita 6 - predati službenici Sandri Brođanac, 772-447**
* **u Buzetu – na adresi II. istarske brigade 11 - predati službeniku Miljenku Baltiću, 695-227**
* **u Poreču – na adresi Obala Maršala Tita 4 - predati službeniku Robertu Fatoriću, 409-131**
* **u Labinu – na adresi Titov trg 11 - predati službeniku Vitomiru Černjulu, 866-601**
* **u Rovinju – na adresi Istarska 13 A - predati službenici Kseniji Latin Devescovi, 371-276**
* **u Pazinu – na adresi M.B.Rašana 2 - predati službenici Ticiani Damiani Pletikos, 371-259**

Prilikom podnošenja prijave za upis roditelj i kandidat iskazuju **svoj odabir liste prioriteta** prema programima obrazovanja koje je Hrvatski zavod za zapošljavanje naveo u svom stručnom mišljenju – roditelji će upisnom povjerenstvu upravnog odjela na predviđenom obrascu navesti programe obrazovanja i srednje škole u kojima se ti programi obrazovanja izvode **redom kako bi željeli da ih kandidat upiše**. Na navedenom obrascu roditelj i kandidat mogu navesti neograničen broj škola u određenoj županiji, a koje taj program obrazovanja izvode.

Zatim će Upisno povjerenstvo Upravnog odjela navedene odabire pojedinih kandidata unijeti u sustav Nacionalnog sustava prijava i upisa u srednje škole (NISpuSŠ).

Nakon toga zatvorit će se mogućnost unosa odabira, te će se kandidati rangirati na zasebnim ljestvicama poretka, na temelju ostvarenog ukupnog broja bodova utvrđenog akademskim uspjehom, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

U školama u kojima je to uvjet za upis, **kandidati moraju zadovoljiti i  na ispitu sposobnosti i darovitosti**, a upisno povjerenstvo upravnog odjela, u slučaju prijave takvih programa, dužno je o tome obavijestiti kandidata.

Redoslijed kojim su programi obrazovanja navedeni u stručnome mišljenju Hrvatskoga zavoda za zapošljavanje **ne predstavljaju listu prioriteta**. Isto tako, sam poredak programa obrazovanja na listi prioriteta koji će roditelj i kandidat iskazati upisnom povjerenstvu upravnog odjela ne jamči niti osigurava kandidatu upis u obrazovni program koji su naveli kao svoj prvi izbor – **konačan upis ovisi i o drugim kandidatima s teškoćama u razvoju na ljestvici i njihovom broju bodova te broju upisnih mjesta za kandidate s teškoćama u razvoju u pojedinom razrednom odjelu, a sukladno Državnom pedagoškom standardu srednjoškolskog sustava odgoja i obrazovanja.**

Naime, u pojedini razredni odjel mogu biti uključena najviše tri učenika s teškoćama u razvoju.

**Kandidati s teškoćama u razvoju koji na ovaj način ostvare pravo upisa u srednju školu NEĆE se moći samostalno prijavljivati za upis u druge obrazovne programe.**

Odlukom o upisu učenika u I. razred srednje škole u školskoj godini 2021/2022. („Narodne novine“, broj 55/2021.) točkom XII. propisani su rokovi u kojima će se učenici s teškoćama u razvoju prijavljivati za upis i upisivati u I. razred srednje škole u školskoj godini 2021. / 2022. u ljetnome i jesenskome upisnom roku.

PRIJAVA KANDIDATA S TEŠKOĆAMA U RAZVOJU

XII.

*Ljetni upisni rok*

|  |  |
| --- | --- |
| Kandidati s teškoćama u razvoju prijavljuju se u županijskim upravnim odjelima, odnosno Gradskom uredu za obrazovanje Grada Zagreba te iskazuju svoj odabir s liste prioriteta redom kako bi željeli upisati obrazovne programe | 24. 5. – 14. 6. 2021. |
| Registracija kandidata s teškoćama u razvoju izvan redovitog sustava obrazovanja RH | 24. 5. – 7. 6. 2021. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 24. 5. – 14. 6. 2021. |
| Upisna povjerenstva županijskih upravnih odjela unose navedene odabire u sustav NISpuSŠ | 24. 5. – 17. 6. 2021. |
| Zatvaranje mogućnosti unosa odabira kandidata | 17. 6. 2021. |
| Provođenje dodatnih provjera za kandidate s teškoćama u razvoju i unos rezultata u sustav | 21. – 23. 6. 2021. |
| Rangiranje kandidata s teškoćama u razvoju sukladno listama prioriteta | **21. – 24. 6. 2021.** |
| Smanjenje upisnih kvota razrednih odjela pojedinih obrazovnih programa | 25. 6. 2021. |
| Dostava dokumenata koji su uvjet za upis u određeni program obrazovanja (potvrda školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) srednje škole  **Dostava potpisanog obrasca o upisu u I. razred srednje škole (upisnice)**u srednju školu u koju se učenik upisao  (škole same određuju točne datume za zaprimanje upisnica i dodatne dokumentacije u sklopu ovdje predviđenog razdoblja i objavljuju ih u natječaju te na svojoj mrežnoj stranici i oglasnoj ploči škole) | 12. – 14. 7. 2021. |

**Napomena:** Učenici s teškoćama uz upisnicu na upis u školu predaju **upisnicu** i:

* Rješenje Ureda državne uprave o primjerenom programu obrazovanja
* Stručno mišljenje Službe za profesionalnu usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja

* *Jesenski upisni rok*

|  |  |
| --- | --- |
| Kandidati s teškoćama u razvoju prijavljuju se u županijskim upravnim odjelima, odnosno Gradskom uredu za obrazovanje Grada Zagreba te iskazuju svoj odabir liste prioriteta redom kako bi željeli upisati obrazovne programe | 16. 8. - 17. 8. 2021. |
| Registracija kandidata s teškoćama u razvoju izvan redovitog sustava obrazovanja RH | 16. 8. - 17. 8. 2021. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 16. 8. - 17. 8. 2021. |
| Upisna povjerenstva ureda državne uprave unose navedene odabire u sustav NISpuSŠ | 16. 8. - 18. 8. 2021. |
| Zatvaranje mogućnosti unosa odabira kandidata | 18. 8. 2021. |
| Provođenje dodatnih provjera za kandidate s teškoćama u razvoju i unos rezultata u sustav | 19. 8. 2021. |
| Rangiranje kandidata s teškoćama u razvoju sukladno listama prioriteta | 21. 8. 2021. |
| Smanjenje upisnih kvota razrednih odjela pojedinih obrazovnih programa | 21. 8. 2021. |
| Dostava dokumenata koji su uvjet za upis u određeni program obrazovanja (potvrda liječnika školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) srednje škole  **Dostava potpisanog obrasca o upisu u I. razred srednje škole (upisnice)** u srednju školu u koju se učenik upisao | 30. 8. – 31. 8. 2021. |

**Napomena:** Učenici s teškoćama uz upisnicu na upis u školu predaju **upisnicu** i:

* Rješenje Ureda državne uprave o primjerenom programu obrazovanja
* Stručno mišljenje Službe za profesionalnu usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja